سائیں محمد حیات پسرور ی

سائیں محمد حیات پسروری پنڈ دادو باجوہ تحصیل پسرور وچ17مارچ1917ء نوں محمد جیون دے گھر پیدا ہوئے۔ اپنے دور دے پنجابی فاضل تے گیانی سن۔اوہ اک حق پرست قلمکار سن جہناں ویلے دیاں حاکماں نوں وی کدی خاطر وچ نئیں سی لیاندا۔ انگریز دور وچ اوہناں نوں حکومت مخالف نظم لکھن اُتے تن مہینے جیل وچ وی رہنا پیا۔ اوہناں نوں امیرِ شریعت سید عطاء اللہ شاہ بخاری نے شاعرِ ختم نبوت دا خطاب اوہناں دیاں علمی تے ادبی خدمتاں اُتے دتا سی۔ اوہ پنجابی دے صاحب طرز شاعر سن۔ اوہناں دے دور وچ پسرور تے سیالکوٹ احرار تے تحریکِ ختم نبوت دا گڑھ بن چکیا سی۔ تحریک آزادی،تحریک کشمیر، تحریک ترکِ موالات،تحریک خلافت،تحریک ختم نبوت تے تحریک نفاذِ شریعت وچ بھرواں بھاگ لین والے ایس قلمکار نے آل انڈیا مسلم لیگ دے جھنڈے تھلے پاکستان حاصل کرن لئی بھرویں کوشش کیتی۔اوہناں دیاں پونی درجن کتاباں علم تے ادب نال اوہناں دی محبت دا جیوندا جاگداثبوت بن کے اج وی ساڈے سامنے موجود نیں۔

ہورویکھو
حوالے

باہرلےجوڑ

گٹھ:پنجابی لکھاری
گٹھ:پنجابی لوک